tartuNLP/wikipedia-smugri-20251201 huggingface dataset:
Омбо чисэ пикник

 
Омбо чисэ пикник (, Ura Sekai Pikunikku) — япононь юринь жанрасо сёрмадозь ранобэнь серият. Сёрмадыцясь - Иори Миязава (Аркадий ды Борис Стругацкоень "Кичиресэ пикник" романонть лангс нежедезь), артыцязо shirakaba. "Hayakawa Publishing" книгань нолдамо кудось 2017 иень даволковосто саезь уш кенерсь нолдамо ниле пусмот. Те Манга адаптация, конасо Еита Мизуно артовкстнэнь марто 2018 иень даволковсто "Monthly Shōnen Gangan" журналсо пурназь-нолдазь ниле "tankōbon" пусмот. Анимэ адаптациясь нолдазь 2021 иень якшамковсто.
Нурькинестэ.
Колледжсэ тонавтниця Сораво Камикоши панжтни "кенкшт", конат апак фатя ветить эрьва кодамо омбо чис. Ветить омбо чис, косо ( ("крипипаста"- ломанень тандавтомань сёрмадовкст) ды ошонь ёвкст алкуксонь эрямокс велявтовить. "Лапшань караткань" марто вейке вастовомась омбо чисэ пачтизе Соравонь куломас, ансяк сонзэ идесы Торико Нишина — од тейтересь, кона пистолетсэ машты леднеме ды вастомсто эсензэ ёмаське ялганзо вешни. Торико марто Сораво саить лезкс Козакурань пельде ды велявтыть омбо читнес артефакт мельга ды мейле изнясызь . Тувако вастовить лия ломань марто, конатне омбо чинь ёнкстнэс понгсть ды а лисевить тосто, омбо чисэ эрямось полавты Торико марто Соравоньгак ды сынь фатить, кода аламонь-аламонь вейкест-вейкест эйс сюлмавить.
 Вайгелесь — Юмири Ханаморинь
 Вайгелесь — Аи Каянонь
 Вайгелесь — Рина Хидакань
 Вайгелесь — Мию Томитань
Медиа.
Те ранобэнть сёрмадызе Иори Миязава ды артызе shirakaba. Hayakawa Publishing 2017 иень даволковосто саезь нолдазь ниле томт, J-Novel Club нолдтнесь ниле томт Пелевеёнксонь Америкасо.
Манга.
2017 иень сундерьковонь яволявтозель-нолдазель артовкс марто манга адаптация, конань теизе Еита Мизуно. 2018 иень даволковсто ушодозь "Monthly Shōnen Gangan сёнэнэнь" журналсо пурназь-нолдазь ниле "tankōbon" томт. 
Анимэ.
2020 иень эйзюрковонь 5 чистэ яволявтозель анимэ серия, конань теизь Liden Films ды Felix Film вейсэ. Теицязо — Такуя Сато. персонажатнень артынзе Аюми Нишибата, седямонть — Такеши Ватанабэ. Васенце сериясь нолдазь 2021 иень якшамковонь 4 чистэ. Панжозь седямо "Сюрдов-сярдов" (醜い生き物, "Minikui Ikimono") мори CHiCO HoneyWorks марто, прядомань седямосо "Тон ды мон" мори Мики Сато (佐藤ミキ, Satō Miki).
Покш Сурмет

Покш Сурмет () — Оренбургонь ёнкссо Абдулинэнь ошонь кужосо веле.
Алаев, Михаил Константинович

Михаил Константинович Алаев (1925 сундерьковонь 21 чись — 1945 (?) куломачись ды таркась а содавикс) — гвардиянь ушман, гвардиянь леднема полконь 216-це пельксэнь прявт. . Эрзя.
Эрямопингезэ.
Чачсь 1925 иень сундерьковонь 21 чистэ неень шканьТатаронь Республикань Альметьевень буень Васильевка велесэ. Прядсь 7 класст. Важодсь колхойсэ. 
1943 якшамковстэ саезель Важодицянь-сокицян Якстере Армияв Ново-Письмянской райвоенкоматонь кувалт (неень шкане Татаронь Республикань Лениногоронь буе). Анокстамодо мейле 1943 иень чадыковсто кучозель . Весе туремашказо ульнесь ютавтозь 79-це гвардиянь леднема дивизиясо 216-це гвардиянь леднема полксо. Секе жо полксо служась Ставниченко, Григорий Илларионович, конась истяжо ульнесь колмо Орден Славань кантниця, якасть вейке атакас.
1944 иень медьковонь 19 чистэ Любо́мль () ошонть кисэ туремасо Алаев Михаил сонсь автоматсо леднемстэ маштсь 12 фашистт.
1944 иень умарьковонь 27 чинь коряс Алаев Михаил Константинович гвардиянь ушманось казезель .
1945 иень якшамковонь 14 чистэ Висла леень кершёно, Цициновка тарканть маласо, конась ашти пелевеёнсов Радом ошсто (Польша Мастор), Алаев гвардиянь ушманось васенцекс каятотсь ятонь траншеяс ды автоматсто маштсь 12 фашистт ды 3 сайсь полонс.
1945 иень даволковонь 25 чинь коряс Алаев Михаил Константинович гвардиянь ушманось казезель .
Алаев Миша невтизе прянзо Берлин алояк, 1945 иень 14.04-2.05 читнестэ. Атакань шкане стясь васенцекс ды каятотсь ятонь траншеяс, маштынзе тосо аштицятнень ды лоткавтызе пулемётонть ледницянзо марто. Чадыковонь 19 чистэ Долгелин чугункань кинь лотксема таркань кисэ туремань шкане ветинце лия ушмантнэнь ятонь лангс, чавсь 3 фашистт ды вейкенть лаизе полонс.&lt;br&gt;
СССР-нь Верьце Советэнь Мереманзо кувалт 1946 иень панжиковонь 15 чистэ Алаев Михаил Константинович гвардиянь ушманось казезель . Истя кармась колмо эскельксэнь Славань орденонь кантницякс.&lt;br&gt;
Казезель истя жо зярыя медальсэ, сынст ютксо "Отвагань кисэ".&lt;br&gt;
Теде башка содамочись эйстэдензэ арась. «Мемориал» сайтонть коряс ловови ёмазь содамочивтеме 1945 иень чадыковсто-панжиковсто.
Кой-кодамо сайтсэ ловнови "одс калмазь Иена ошсо Германия Масторсо".
Васильев, Дмитрий Иванович

Дмитрий Иванович Васильев чачсь 1898 иестэ сундерьковонь 11 чистэ Оренбургонь ёнксонь Курманаевень буень Шулаевка велесэ. Эрзятнень ды мокшотнень монголонь икелень ды седе мейлень историянь ванныця-содыця, , тонавтыця. Руз. Куломачись ды таркась а содавикс.
Эрямопингезэ.
Чачсь сокиця-видиця раськесэ. Неень шкане Шулаевка велесь (истяжо Ермаковка, Ермаковонь колок) а вастневи картатнесэ. Кой-кодамо лисьмапрянь коряс веленть путыцятне эрзят эли мокшот. Велесь вельмесь Ермаков Колок таркасо, тестэ теевсь омбоце лемезэ. 1816 иестэ тосо 39 раськеть ансянь крёстазь эрзят эли мокшот. Лия лисьмапрянь коряс велесь теезель Псковонь ёндо ускозь ломаньсэ.&lt;br&gt;
Васенце Весе Масторонь Торпингесэ улиця, ульнесь полонсо. 
Прявттевекс ульнесь эрзятнень ды мокшотнень историянь тонавтнемась татронь-монголонь самодо икеле ды мейле.&lt;br&gt;
Стякодо чумондома.
1937 иестэ арестовизь. Судизь: 1938 иень панжиковонь 23 чистэ. Чумондозь: советэнь каршо молемань ды националистической тевень ветямонь кисэ (руз. антисоветская и националистическая деятельность). Максть: 15 иеть лагерьсэ аштема; правань саема 5 иес. Аштесь Норильскоень лагерьсэ, Вологдасо, Иркутонь ёнкссо. Лисемадо мейле эрямо таркакс ёвтазель Красноярскоень краесь. Чумонзо каявтызь: 1956 иень даволковонь 18 чистэ.&lt;br&gt;
Мекев велявтомась.
1956 иестэ Мордовиянь тонавтома институтонь философия кафедрань доцент.
Сёрмадовксонзо.
Эрзямокшотне ютксо революционной движениянть историязо. Саранск, 1932.&lt;br&gt;
Краткая история мордовской народности. Саранск, 1932.&lt;br&gt;
«Инструкцию по собиранию материалов по истории села и колхоза». Нолдыцясь - НИИМК, 1935&lt;br&gt;
Ланганзо сёрмадовкстнэ.
Куклин В. Н. Репрессированный декан: (К 60-летию ист. фак-та) // Мордовский университет. 1994. 3 дек.; Мордовия (2). С. 85.
Лит.: Мордовия : энц. Саранск, 2003. Т. 1;
Центр гуманитарных наук: история и современность. Саранск, 2008. С. 7.
Ранобэ

 — те популярной япононь литературань эрьвакодамо жанрань сёрмадовкст, вечкема ланга сёрмадовкстнэстэ саезь ды тандавтомань сёрмадовкстнэнь видьс. Содавома тешксэкс ашти кодамо-бути фантазия-ёвтнема, тевс нолдазь ламо кортамот, аниме ды манга артовкст, алтазь кастозь эйкакштнэнь туртов эли од ломантненень.
Ранобэ терминэсь теезель англань кельстэ саезь валсто (шожда) ды (романось). Рузонь кельсэ "ранобэнь" таркас вастневить «лайт-новел(л)», «лайт-новелла» ды «шожда новелла» лемтне.&lt;br&gt;
2021 иестэ якшамковсто лиссь "Омбо чисэ пикник" ранобэ сёрмадовксось, конась ашти Аркадий ды Борис Стругацкоень "Кичиресэ пикник" романонть лангс нежедезь.
Ранобэ кармась келейстэ содавиксэкс Япононь масторсо 1980 иетнестэ саезь. Печатыцятне свал вешнить од ранобэ сёрмадыцят ды алтыть тенень эрьваиень пелькстамот. Изницятненень казить ярмакт ды теде башка печатасызь сёрмадовксонзо. Сехте покш пелькстамокс ашти — «Дэнгэки сёсэцу тайсё» — эрьва иестэ пелькстамос сыть 2 000 седе ламо пелькстыцят. Ранобэ чуросто весть ютавтови лия кельтнесь - арасть ловныцят лия масторга ды мангань коряс эряви ютавтомс седе ламо валкоцт.&lt;br&gt;
Ловномапусмотне нолдавить , лопа марто 10,5×15 см, истяжо нолдавить пельксэнь-пельксэнь литературань - «Dragon Magazine», «The Sneaker», «Dengeki HP» «Comptiq» ды «Dengeki G's Magazine».&lt;br&gt;
Сёрмадовкстнэ чуросто велявтовить манга эли анимэ сериалс. Истямо содавикс ранобэ — «Турицят-чавицят», Хадзимэ Кандзаки, 
сонзэ коряс мейле артозель манга ды анимеяк теезель.&lt;br&gt;
Ранобэсь алтазь васняяк од ломантненень. Те кемексты кой-кона теевема лувт: ловномапусмотне улест зепс эцевикс, улест эйсэст эрьва кодамо тюсонь артовкст, конатне теезь манга ды аниме стильсэ, печатазь улест седе покш шрифтсэ (аволь кода газетань эли ковставксонь). Иероглифентень поладови "фиругана", конась эсензэ прявт смустте башка канды лия, аволь стандартной смусть). Истя To Aru Majutsu no Index ранобэсэ ламо валтнэнь смустест полавтозь ды "гайгемасткак" лия. Абзацсо аштить 1 - 2 валрисьметь, совавтозь ламо диалогт. Те весе лезды бойкасто ловномас.&lt;br&gt;
Свалчинь ранобэнть - те зярыя эрьва кодамо тюсонь артовкст икеле, мейле молить 200-700 лопат, конатнень ютксо тия-тува вастневить ашо-раужо артовкст. Бути ютавтомс рузонь кельс, ранобэнь вейке лопанть ютавтовкссо рузонь келень 1500 символт. Сонсь сёрмадовксоськак покш. Саемга, "Верьгиз авака ды танськавтыцят" ранобэнь рузонь кельс ютавтомсто лиси 48 873 валт. Весе тень лангс ванозь, ранобэнть покшолманзо ды камбразонзо коряс - "романшка", кадык сёрмадозьгак эсензэ стильсэ.&lt;br&gt;
Байден, Джо

Джо́зеф Робине́тт Ба́йден-вишкине (; чач. 1942 иень сундерьковонь 20 чи, Скрантон, Пенсильвания, АВШ) — американь прявтмасторонь вийкирдий АВШ-нь кочказь 46-це президентэсь 2020 иень сундерьковонь 7 чистэ саезь. Байден изнизе неень шкань президентэнть Дональд Трампонь 2020 иень кочкамотнесэ. Важодеме ушодсь 2021 иень якшамковонь 21 чистэ.
Чачсь 1942 иень сундерьковонь чистэ Скрантоне, Пенсильваниясо. Тетят-ават: тетязо Джозеф Робинетт Ба́йден-покшось (Joseph Robinette Biden Sr., 1915—2002) ды авазо Кэтрин Юджиния (Джин) Финнеган (Catherine Eugenia «Jean» Finnegan, 1917—2010). Сон васенце ниле пакшатнестэ католикень кудораськесэ, кона лись-саевсь авань буева Лаут графмасторсонть Ирландиясто, эли иДерри графмасторсонть (неень Пелевеёнкс Ирландия). Сонзэ покштояк-покш покштязо тетянзо ёндо, Уильям Байден, чачсь Сассекс графмасторсонть, Англия, кона саль эрямо Вейтьсэндявкс Штаттнэс. Сонзэ покш-покштязо, Эдвард Ф. Блюитт (Edward F. Blewitt), ульнесь Пенсильваниянь Сенатов улицякс-совицякс. Сонзэ кавто лелят-ялакст — Джеймс Брайан ды Френсис (James Brian Biden и Francis W. Biden) ды Валери Оуэнс (Valerie Biden-Owens) сазорказо.
Масторнэ

Масторнэ — те кона-кона масторонь масторпелькс лемкс. Масторнэстэ аштить АВШ, Австралия, Бразилия, Венесуэла, Индия, Малайзия, Мексика, Микронезия, Нигерия.
Чинярька

 
Чинярька (, ) — кавто- эли ламоиень тикшень касовкс, Рацяня пусмо тикшенсетнень раськесь ("Umbelliferae", эли "Apiaceae"). Буенть касома таркась — Евразиянь ды Пелевеёнкс Американь умеренной климатонть марто модатне.
Здунов, Артём Алексеевич

Артём Алексеевич Здунов (чач. панжиковонь 18 чи 1978, Казань, Татаронь АССР, РСФСР, СССР) — российянь прявтмасторонь ды вийкирдиень тевветий. 2021 иень таштамковонь 29 чистэ саезь Мордовия Республикань прявт.
Эрямопингензэ.
Артём Алексеевич Здунов чачсь 1978 иень панжиковонь 18 чистэ Казаньсэ.
2000 иестэ прядсь Казанонь финансонь-экономикань институт (КФЭИ), тоско 2004 иестэ — аспирантуранть. Экономикань тонань кандидат (2005).
1996 иестэ саезь 1998 иес — КФЭИ-нь тонавтыцянь профкомонь прявтонть полавтыця.
2000 иень аштемковсто саезь 2001 иень эйзюрковонь видс — страхованиясо специалист, важоди ОА «Промышленная страховая компания» страховой весэндявксо потмонь аудиторокс.
2004 иень чадыковсто саезь 2006 иень медьковонь видс тонавтсь КФЭИ-нь макроэкономикань ды экономикань теориянь кафедрасто .
2006 иень медьковсто саезь 2010 иенть видс ульнесь «ГУ Центр перспективных экономических исследований Академии наук Республики Татарстан»з прявтонть полавтыця.
2010 иень панжиковсто саезь — Татарстан Республикань экономикань министрань полавтыця.
2014 иень ожоковонь 14 чистэ саезь 2018 иень даволковонь 6 чинть видс — Татарстан Республикань экономикань министра.
2018 иень даволковонь 6 чистэ Дагестанонь прявтонть шкасто-шкас топавтыцясь - Владимир Васильев - яволявтсь парламентс: путомс Артём Здуновонь Дагестанонь правительствань прявтокс. 2018 иень даволковонь 7 чистэ Дагестанонь парламентэсь кемекстызе сонзэ кандидатуранть.
2020 иень сундерьковонь 18 чистэ саезь стявтозь-путозь Мордовия Республикань прявтонь аволь свал топавтыцякс. Саезь 2021 иень таштамковонь 29 чистэ — Мордовия Республикань прявт.
Кудораське.
Артём Здунов эрзя. Сайсь полакс татарава, кастыть цёра ды тейтерь.
Лезэнзэ ды уликсчизэ.
2019 иень кис саезь весемикс тештазь лезэнзэ 7 млн 835 тёж. целковойть, нинзэ — 578 тёж. целковойть.
Ямся

Ямся — те эрзянь вал, кона кавонзазь, кавтаськетьнень кондямо эдть (пейть, пештеть, сюропрят) невти. Валось, паряк, лиси эндэвропань юрсто ды васень смустезэ — «кавтаське». Мала раськевалт те латин "«gemellus»", эндеень ды литвань пазлемть "«Yama»" ды "«jumis»".
Тарасов, Александр Николаевич

Александр Николаевич Тарасов (1958-це иень эйзюрковонь 8 чистэ, Москов ош) — советэнь ды россиянь социолог, философ, сёрмадей, публицист ды политикань журналист.
Чачсь 1958-це иень эйзюрковонь 8 чистэ Московсо РСФСР-нь. Прядызе Московонь гос. пед. институтонь ды М. В. Ломоносов лемсэ МГУ-со историянь факультетэнть. Авторось научной сёрмадоманень.
Литий

Литий (Li, ) — те химиянь элемент. Атомонь номерэзэ — 3.
Човонь

Човонь 
 — рунгонь пелькс, те пряпакарень удалксонь лисезь аштиця пелькс, кода ломанень истяжо ракшань, ашти киргадо вере.&lt;br&gt;
Ванодо истя жо Човонь удем - .
Човонь удем

Човонь удем 
( — «вишка удем», ) — рунгонь пелькс, пряудемень пелькс, конась вансты ломанень лыкамосонть, видьстэ аштемасонть.
Стодола, Аурель Болеслав

Аурель Болеслав Стодола (; 1859—1942) — словаконь тонадей, тонавтыця, инженер-конструктор. Ульнесь прикладной термодинамикань стявтыцякс, турбинаньчапицякс. Ульнесь Альберт Эйнштейн марто ялгаксчисэ.
Эрямопингензэ.
1877 иестэ саезь тонавтесь машинаньтеемасо Политехнической школсонть Будапешт ошсо, мейле, 1878 иестэ Политехнической институтсо Цюрихсэ, конань прядызе вадрясто 1881 иестэ. Тонавтнеманть пярдомо мейле лездась тетянстэ, зярдо сонзэ заводось палс толсо. 1884 иестэ саезь 1892 иес важодсь "Ruston" машинаньтеиця заводсо Прагасо.
1892 иень эйзюрковсто саезь ульнесь профессорокс Швейцаронь политехнической институтсо (неень шкасто — швейцаронь верьце технической школа Цюрихсэ). Венке тонавтницятнень эйстэ ульнесь Альберт Эйнштейн.
1892 иестэ Стодола тейсь турбомашинань лаборатория, кона неень шкасто содави кода, . Сон кармась содавиксэкс турбомашинань ды лембень двигателень арсицякс. 
1903 иестэ сон сёрмадсь "Die Dampfturbinen und die Aussichten der Wärmekraftmaschinen: Versuche und Studien" книганзо, конасонть турбинань термодинамикась ды лия тевтне: газодинамикась, вибронькемечись.
Фердинанд Зауэрбрух марто арсизт-теизь кедень протез.
Сермадызе «Мысли о вере с точки зрения инженера» (Springer-Verlag, 1931) книганть. Тебе башка, Стодола тевс нолдась философиянь ды экономикань кевкстематнень ды сёрмалесь Альберт Эйнштейн ды Альберт Швейцеронь марто.
1929 иестэ лиссь пенсияв ды свал светясь искувуманзо.
Лелянзо-ялаксонзо: Корнел Милан ды Эмил Стодола.
Котова, Оксана

Оксана Котова (1974 иень ацамковонь 21 чи) — Казахстан Масторонь соксткирякстний-пансий. Сон ульнесь 1994 иень Телень Олимпикэнь пелькстамосо
Неманичи

Нема́ничи (серб. Немањићи) — кушкапингень Сербиянь (1170—1371) династия. Сонзэ путыцязо ине жупан Рашки Стефан Неманя (1170—1196) стявтызе-озавтызе вейсэнь кирдимодамасторонь Сербиясо. Содавиксэвть буесэнть: Неманинь цёра ине жупан Стефан Первовенчанный (1196—1227), кона (1217) саизе инязоронь титуловать; Стефан Душан (1331—1355), сон теизе келей сербэнь-грекень инязмасторонть Балкансо ды тешкстызе-яволявтызе 1346-це иестэ прянзо «сербэнь ды грекень инязорокс». Сонзэ цёранзо шкасто Стефан Урош инязоронть (1355—1371) Неманичи модамасторось каладсь. Сынст полавтызь Лазаревичть.
Гербэсь.
Невтеви кавуопрясо ашо кавгалокс якстере тюс лангсо. Сон ульнесь сербень инязортнень тештекс. Сон вастневи каталоньнь картатнесэ 1339 иестэ, косо Душанонь инязоронть прявтошось тешкстазь-невтезь кавтопрясо кавгалокс.
Терян, Аленуш

Аленуш Терян (, ; 1920—2011) — иранонь тонадей, астроном ды физик армянонь чачомаюр марто; сонзэ эйстэ мерить, кода неень шкань иранонь астрономиянь Ава.
Эрямопингензэ.
Чачсь 1920 иень сундерьковонь 9 чистэ армянонь кудо-раськесэ Тегерансо. Сонзэ тетязо — Арто, ульнесь режиссерокс, валморозеекс ды ютавтыцяк "Arizad" криптоним марто; авазо Вартуи — театрань актриса ды режиссер.
1947 иестэ прядсь Тегеранонь университетэнь научной факультет. Тосо ушодсь важодеме физикань лабораториясо ды куроксто кармась сонзэ прявтокс. Терян максь яволявтома стипендия тонавтнема лангс Франциясо, ансяк Тегеранонь университетэнь профессорось Махмуд Хесаби эзизе тешкста, арсиль иранонь аванентень тонавтемась седе тов аэряви. Анясяк тетязо лездась ярмаксо тензэ ды Аленуш тусь тонавтнеме Францияв, косо 1956 иестэ изнизе докторонь степененть атмосферань физикасо Сорбонны университетсэ (ней те Парижэнь университет). Велявтсь Иранс, теевсь доцентокс термодинамикань коряс Тегеранонь университетсэ. Мейле ниле ковт важодсь Чинь физикань коряс Чивалгомань Германиясо. 1964 иестэ Аленуш Терян теевсь васеньце физикань авакс-профессорокс Ирансо.
1966 иестэ Терян теевсь Тегеранонь университетэнь геофизикань комитетэнь совицякс. 1969 иестэ ульнесь кочказь Чинь физиканть кафедрань прявктокс теке университетсэ ды ушодсь важодемечинь обсерваториясо, конань ушодыцякс-стявтыцякс сон ульнесь. 
1979 иестэ тушь пенсияв, эрясь Тегерансо.
Кулось 2011 иень эйзюрковонь 4 чи Тегерансо сыреломанень кудосо. Калмазь иранонь ортодоксонь тегеранонь калмазырьсэ.
Чимбулак

Чимбула́к (каз. Шымбұлак) —содавиксэв пандосоксонь оймсема тарка Казахстансо, Алма-Аты маласо. Ашти Заилийской Алатау пандокарязонть лангсо, «Медеу» киряксонть эйстэ седе вере.
Чимбулак ашти Иле-Алатаусонь раськень вирьпусмосонть 2200—2500 м верьксэ, Талгарской пандонь ютамо таркаркась 3200 м, сех малавиксэв прят: Школьник тёкш— 3590 м, Амангельды тёкш — 3999 м, Абая тёкш — 4010 м, Нурсултан тёкш (икеле Комсомолонь тёкш) — 4376 м. Эрьва ие Нурсултан тёкшонть лангс ютавтовить куземат альпиниадань кувалт.
Историязо.
Васенце весевейсендязь пандосоксонь спортонь пелькстамотне Чимбулаксо ушодовсть 1950-це иетнестэ. Налксицятнень туртов ульнесть стявтозь-чапозь кемень чувтонь кудот, ярсамокудо ды клуб, эйсест ульнесь паронь уштома, электричествань валдо. Чимбулак ульнесь советэнь пандосокскирякстницянь тонавтома базакс, сонзэ пандтнева ютасть 5-те СССР-нь ды Казахстанонь чемпионатт. 
Кие кирдиль улемачинть.
Советэнь шкасто ГЛК Чимбулак ульнесь масторонь улемачисэ. Саезь 2000-це иетнестээ улемачинь азорокс кармасть ТОО «Chimbulak Development».
Поте

Поте (тейтерьавань) () — рунгонь пелькс, мештень вере кавто икелев лисиця таркат, сынст потсо аштить ловсонь максоматне ансяк чачозь эйкакшонь андоманень поте ловсосо. Эрьва потень ули поте пря.
Поте пря

Поте пря - (, ) — ушов лисиця ловсонь максома рунгонь пелькс, ломанень ды ракшань, кругловой, конастонь моли эйкакшонь андоманень эрявикс ловсось.
Почо

Почо (, )) — пеке лангсо аштиця варине, конась лияды ансянь чачовкс эйкакшаонь почонь прамодо мейле. Кой-кинь сон ашти икелев лисицякс.
Лавтов

Лавтов (, ) - рунгонь пелькс, кедень верьце таркась.
Кенерепакарь

Кенерепакарь 
(, ) — рунгонь пелькс, лавтовонь ловажань лыкавтовиця вейсэндявкс.
Пукшот

Пукшот () — карязонь ало аштиця кавто вейкить рунгонь пелькст. Мукоронь анатомиянь чевте коцт.
Сур полда

Сур полда (, ) — рунгонь пелькс, нурькинеть трубчатой ловажат, конатнестэ тееви суронь камбраз ломанень ды каряз марто ракшатнень.
Виру (чейбуло)

Виру () — Эстэнь Масторсо «Лахемаа» раськень парксо верьга аштиця чейбуло.&lt;br&gt;
Ашти Пудисоо леейнь перька. Таллинн ош — Нарва ош ардомакиденть ашти пелевеёнов (Локса ошонть лангс пурдамсто чилисемаёнов). Чейбулонть перька аштить пиченьбуло ды а покшт песэкэнь дюнат.
Чейбулось теевсь Виру зёлтонть эйстэ, конась кармась касомо чейсэ 5 тёжат иеть удалов.
Чейбулова ули якамотарка (кувалмозо 3,5 вайгельбеть), алтазь туристэнь якамонь туртов, коське шкане тува ютават резинькань кемьтеме. Чейбулонь куншкасо вачказь чувтонь сэрей ванноматарка. Ютамонь тарканть перка аштить информация марто невтемапельть.
Чейбулосо касыть сфагнум ("Sphagnum"), багульник ("Ledum"), чейумарь ("Oxycoccus"), пичумарь ("Vaccinium vitis-idaea"), росянка ("Drosera") ды лият.
Загитова, Алина

Али́на Ильна́зовна Заги́това (, 2002 иень панжиковонь 18 чи, Иж ош) — россиянь фигурань конькасо кирякстниця. Налкси ськамонзо кирякстнемасо. 2018 иень Олимпиянь налксемань изниця, 2019 иень модамасторонь пелькстамонь ды 2018 иень Европань пелькстамонь изниця.
Алина Загитова — васенце Россиясо ды омбоце модамасторсо ськамонзо фигурань конькасо кирякстниця, кона модамасторонь фигурань конькасо кирякстнемасо весе титултне костсь ("Покш шлем")).
Фрик (сёрмадыцясь)

Фрик (; косояк 1234—1315) — армянонь валморозей . Фрик — те аволь алкуксонь лемесь, чачома лемезэ кадовсь а содавиксэкс. Васенце армянонь валморозей, конась сёрмадсь Куншка пингень армянонь кельсэ..
Эрямозо ды шкинемазо.
Содамочи сонзэ эрямодонзо улить ансяк эсензэ валморосонзо. Содавить ансяк сонзэ тетянзо ды тетянть лелянзо лемть — Тагвош ды Додона. Валморостонзо неяви чачома шказо - монгол мезень Армения Масторонть лангс каятома ушовоксонь пингесь. Эрясь Армения Масторонь чилисема ёно, кода лангозонзо каятотсь татаронь ды монголонь ушмотне, американь Р.Томсононь содыдеень коряс чачсь Сюниксэ. Маряви, сонсь валморозеесь ульнесь монгол кедьсэ полонсо. Васня ульнесь сюпавокс, мейле ярмаконзо мекс-бути маштсть ды савсь тензэ налогонь пандомань таркас максомс цёранзо залог ладсо, ансяк ярмаконзо эзь сато олякстомс сонзэ мекев.
Эрьва-кодамо лисьмапрянь коряс кадовсть сонзэ 45 эли 50-де ламо шкинематевть, сехте вадрят совить весе масторонь поэзиянь шкинемапаргос. Сон ловови социальной каршо молемань поэзиянь ладицякс. Шкинеманзо пелесь сёрмадозь классической кезэрень армянонь кельсэ, лия пелесь Куншка пингень армянонь кельсэ, кода сонсь сёрмады: «"сёрмадан истя шождасто - улезэ чарькодевикс эрьванень"». Истя жо сёрмадсь вечкемань лирика, сехте содавикс валморось тосто — «Вечкемань цеця». Сёрмадсь Христосонь тонавтомань кувалт - мода ланго эрямось аволь алкуксонь эрямось, алкуксонь эрямось куломадо мейле («Седеем, мекс тон истя кармить чавомо?»). Ансяк не валморотнесэ, Пазонь лангс кемезь ды пельдензэ лезксэнь учозь, Фрик моли лия масторсто сазь яттнэнь каршо. Фрикень поэзиясо вадрясто неяви простой ломанень феодальной аравтомань ды ятонь авечкемась, ломантнень арсемаст ды мелявксост. «Пеняцямо» валморосо Фрик невти прянзо кода покш патриот, конась моли монголонь тираниянь каршо. Секе шакане вейке валморосо невтеви Аргун-ханонь сонзэ мельс туемась.
Келькш

Келькш (, ) — рунгонь пелькс, човине, пачк неят серозной вельтямо (пластинка), конась вансты пеке таркань потмо стенат ды рунгонь ламо лия потмо пелькст. Келькшеcь валаня ды цитниця, ашти коллагенонь ды эластикань лангсик-лангсик аштиця сэльгестэ. Келькшэсь теи кавто лопат — висцеральной (рунгонь пельксэнь вельтиця) ды париетальной (стенава аштиця), конатне совить эрьвась эрьвантень ды теить теине варя фронтальной осьсэ — килькшэнь тарка ().
Кая Каллас

Кая Каллас (; чачсь 1977 иень аштемковонь 18 чистэ, Таллин ) — эстэнь юрист, вийкирдий-ветий. Реформань партиянь прявт. 2011 иестэ 2014 иес ды 2019 иестэ 2021 иес Эстэнь масторонь парламентонь депутат. 2021 иень якшамковонь 26 чистэ Эстэнь Масторонь премьер-министр.
Эрямопингезэ.
Сон чачсь 1977 иень аштемковонь 18 чистэ Таллин ошсо. Тетязо Сийм Каллас, реформань партиянь икелень прявт.
1999 иесть Тартунь университетэнь прядсь, адвокатокс важодсь мейле. Сон соды эстэнь, англань, суоминь, французонь ды рузонь кельтне.
Лаозь

Лаозь, Лаузы (, "сыре преватя" лиякс "атя-кака", эрясь 6 ды 4 пинге К.И. ютксо) — те ломань, Китаень ине преватясь, сёрмадеесь, давочинь ушодыцясь-теицясь. Од пазгемемань теицякс , прок пазнэнь Тайшан-Лаозюннень (太上老君) сонензэ озныть.
Сееде шкас сон ловови Конхвузень ве шкане эрицякс, ульсть ёвкст вастнемадост. Сех содавикс эрямоёвкстсэнзэ Лаозь невтезь эделень Чу масторсо чачозь ломанькс, лемезэль Ли (нейшкань китаень Ли лем марто ломанть лововить Лаозень кезэрятяксост). Эрямонзо ламо иеть сон важодсь Чжоу мастор инязоронь ды азорокс. Сырешкане Лаозь туесь ландов: зярдо масторкикс ванстомакудонь азор вешизе тонавтнемадонзо ёвтнемс. Сестэ Лаозь сёрмадсь "Даводэзин", "Кидэ-паротевдэ непек". Ков туесь мейле ды косо эрямокинзэ прядызе асодавикс.
Преватя

Преватя — те седее шкас ламо иеть эрязь пек превей ломань, атя.
Аня

Аня — те кезэрень эрзянь вал. Нейшкань кельсэ кадовсь валсо «низаня» ("ни-зэ аня"). Те валось невтсь сыре ава. Ваставал-веенствал тензэ те атя (нейшкань кельсэ кортави "баба").
Калмарь

Калмарь — калсто ведьс лисиця алт, эйсэст ливтить авака калт, мода-ведьсэ эрицят, моллюскат ды салмукс кедевть, истяжо кой-кодат ракшат. Малава свал калмартне кругловойть, тия-тува эллипсэнь кондят (саемга, анчоус мезень). Калмарень покшолмась 0,6 мм-сто саезь, саемга, тюлькань, камбалань, песчанкань, якстере калонь 7 мм-нь видс Калмарень вейке лисевксэнь ламочись эрси эрьва кодамо: полярной акулань лисить зярыя калмарть ды зярыя кементь (арктикань рогаткань ) 300 млн.видс, истя ламо ливти ков-кал. Лисиця калмартне вейсэндявить нолгосо, невтить кода каркс, пикс эли поколь.
Низаня

Низаня — те нинь авазо. Низанянь тейтерензэ те ов эль содамо, мирдензэ — вата.
Ававт

Ававт — те мирдень ава. Ававтонь цёранзо ни те урьва, мирдензэ — атявт.
Кудов

Кудов ("кудо+ов", , ) — те нинь кудосонзо, нинь кудораське мартонзо эриця мирде-ломань.
Ов

Ов эль содамо (, , ) — те низанянень-ватанень тейтерень мирде.
Водянова, Наталья Михайловна

Ната́лья Миха́йловна Водяно́ва (буелемензэ теизе Водя́нова седе вадрякс важолеманть коряс; даволковонь 28 чи 1982, Горький, РСФСР, СССР) — российянь жрямартактриса, супермодель ды филантроп.
Эрямопингензэ.
Чачсь 1982 иень даволковонь 28 чистэ Горький ошсо (неень Алооош), авазо — Лариса Викторовна, тетязо — Михаил Водянов. Улить кавто сазорканзо — Оксана (фишка шкасто саезь инвалид, чачсь аутизма ды ДЦП-нь стака форма марто) ды Кристина (чач. 1995 иестэ). 1997 иестэ кадызе школанзо. 
16 иестэ саезь ульнесь саезь «Евгения» (Нижний Новгород) Евгения Чкаловань лемсэ модельной агентствас, косо сонензэ месрть тонавтомонзо англань келенть. Вейке ваномасонть, сонзэ редизе "Viva Model Management" агентствань скаутось ды сеске тердизе важодеме Парижэв. Знярые ковонь ютазь тейтерькась тусь Франциянь прявтошов.
Важодеме ёрокчизэ.
Важодьс подиумтнэсэ: "Gucci", "Chanel", "Alexander McQueen", "Christian Dior", "Calvin Klein", "Donna Karan", "Louis Vuitton", "Marc Jacobs", "Ralph Lauren", "Chloe", "Valentino", "Givenchy", "Jean-Paul Gaultier", "Miu Miu", "Hermès", "Kenzo", "Viktor&amp;Rolf", "Dolce&amp;amp;Gabbana", "Balenciaga", "Yves Saint Laurent" ды лия модань кудотнень туртов.
Чамарунгозо ульнесь невтещщь знярыя модань содавиксэв ковставкснэсэ, истят кода "Vogue", "Harper's Bazaar", "Marie Claire", "ELLE".
Ульнесь чамакс "L’Oreal Paris" косметика марканть. Лездась рекламань кампаниятнесэ истямо брендтнэнь, кода "Louis Vuitton", "David Yurman", "Marc Jacobs", "Miss Sixty", "Pepe Jeans", "Diane von Fürstenberg", "Chanel", "Gucci", "Guerlain".
Фотокувонзо ульнесть Pirelli-нь ковкерьксэ.
2003 иестэ ульнесь "Calvin Klein" компаниянть официальной чамакс.
"Sunday Times" даннойтнень коряс, Наталья Водянова сови Инебританиянь колмосядонь сех сюпав ломантнень юткс (2003 иестэ сон получись 3,6 млн стрелингэнь фунтт).
2007 иестэ, зярдо чачсь Виктор цёразо, сон аламодо кадызе модельной важолеманзо, кармась седе ламо шка максомо благотворительной фондонть туртов. 
2009 иестэ ульнесь кемекстазь «Евровидение» моронь пелькстамонть пельсфиналонть ветицякс, кона ютась Московсо, мартонзо ветицякс ульнесь Андрей Малахов. Те трансляцянть кис теевсь «ТЭФИ» (2009) премиянть лауреатокс «Ведущий развлекательной программы» номинациясонть.
Франгеш-Миханович, Роберт

Роберт Франгеш-Миханович (, чачсь 1872 ожоковонь 2 чи, Сремска-Митровица — кулось 1940 иестэ якшамковонь 12 чи, Загреб) — хорватонь кеврунгонтеий, неень шкань хорватонь ды югославонь кеврунгонь тееманть ушодыцякс-путыцякс, XIX—XX пингетнень содавиксэв культурань шкидей.
Эрямозо ды шкинемазо.
"Роберт Франгеш-Миханович" — Срем пельсусиясо чачозь. 1889 иестэ прядсь Загребэнь кедьсэ теемань училищанть. Мейле тонавтни Венасо, Прикладной искусствань школасо (1889—1894 ии.) ды Изящной искусствань академисо, Отто Кёниг ды Карл Кундманонь (1894—1895 ии.) кеврунгонтеийтнень классно. Теде мейле тонавтсь Загребэнь Прикладной искусствань школасонть. Прядызе артонь тонавтнеманзо Франгеш-Миханович Парижсэ 1900—1901 иетнестэ, косо кармась содавиксэкс О.Роден ды М.Росс марто. Зярдо сась одов чачома тарка, тонавты Загребэнь Прикладной искусствань школасо (1907 иенть видс), мейле — Загребэнь искусствань академиясо. Р.Франгеш-Миханович ульнесь ламо художественной акедемиянь улицякс ды Югославиянь томбалесеяк (саемс, Прагань Академиясо). Сон ульнесь Хорватонь артындейтнень Вейсэндявксонть (1897) вейкекс теицятнень ютксо, «Lado» фольклорной вейсэндявксонть (1904) ды Загребэнь Пек мазый искусствань академиянтьгак. Содавиксэв Франгеш-Михановичэнь тонавтницязо ульнесь сремской хорват Джоза Туркаль (Joza Turkalj, 1890—1943).
Р.Франгеш-Михановичэнь содавиксэв шкинемастонть эйстэ истят, кода Томиславонь хорватонь инязоронть алашасо кеврунгось, кона валозь 1928—1938 иетнестэ ды путозь Загреб ошсо Омбоце мирэнь торпингенть мейле, 1947 иестэ.
Вильчинская, Стефания

Стефа́ния Вильчи́нская (; чачсь 1886 иень панжиковонь 26 чистэ, Варшава ош, Российской империясь — кулось 1942 иень умарьковонь 6 чистэ, Треблинка) — эйкакшонь ваныця, тонавтыця, Януш Корчак марто вейсэ важодиця ды лездыця, совась маронзо ды эйкакш марто газонь камерас куломо.&lt;br&gt;
Эрямозо.
Стефания Вильчинская чачсь евреень раськенэ. Тетязо — коцтонь фабрикань кирдиця Юлиан (Исаак) Вильчинский (; ?—1911); авазо  — Саломея Вальфиш (; ?—1929). Прядсь Ядвига Сикорскоень эсь школа (;) Варшава ошсо, мейле естественной наукань факультет Бельгиянь Университетсэ, Льеж ошсо, 1906 иестэ тонавтнесь естественной наукат Женева ошонь Университетсэ, Швейцариясо.
Варшавав велявтомадо мейле важодсь волонтёрокс еврей эйкакшонь уроз кудосо. Уроз кудось аштесь ташто церкувасо, берянь кудосо. Вильчинская ладизе важодема лувонть ды ладязель прявт таркас. Тосо теевсь содавиксэкс 1909 иестэ  Януш Корчак марто, вейсэнь важодемаст ды тевест мольсть сынст куломань видс Треблинкасо .
Корчак марто ветясь евреень эйкакштнэнь Уроз Кудонь тевтнесэ Варшава ошсо (1912—1942), конась аштесь  Крохмальной куросо, 92, косо тевс нолдазельть од педагогикань лувт-койть, конатне лездасть эйкакштэнень кастомо эсь прянь кисэ каштанчисэ. Уроз Кудось ульнесь теезь кода государства, конасонть ветить эйкакшт, тосо ульнесь эсь «конституция», эйкакшонь кочксезь парламент, ялгань суд.
Кода корты вейке тонавтниця, Кудонь тевтне мольсть кода Швейцариянь част. Корчаконь эрямодонзо сёрмадыця — Бетти Джин Лифтон лецтни:
«малава весе урозтнэнень Стефа ульнесь седеекс, прякс, ваныцякс ды авакс»Эйкакштнэ мерсть тензэ «пани Стефа».
Стефания Вильчинская ветясь кудосонть Корчаконь арайстэ Васенце Весе Масторонь войнань шкане ды зярдо сон туекшнось Палестинав 1934 ды 1936 иетнестэ. Стефанияяк арсекшность туеме эрямо Палестинав, эрясь аламос Эйн-Хародсо, ансяк велявтокшнось войнань ушодомадо икеле Польша Масторов .
Немецень самодо мейле 1940 иестэ уроз кудонть ютавтызь геттос. Стефаниянь ялгатне кортнесть тензэ чиемс Польшасто, сон эзь карма ды лиядсь Корчак ды эйкакшнэнь марто.
Кизнат 1942 иестэ немецьтне мерсть ютавтомс урозтнэнь кулома лагерьс. Умарьковонь 6 чистэ, валске марто кудосонть марязевсь: «». Важодицятненень мерезель кадомс кудонть, ансяк весе лиядсть эйкакштнэнь марто. Эйкакштнэнь стявтызь нилень-ниле, ванстыцятне куродызь ды истя сыргасть Умшлагплацов, косто сынст ускизь Треблинкав. Васенцетнень ветясь Януш Корчак, омбоцетнень — Стефания Вильчинская.
Наум Ремба, евреень вейсэндявкссонь секретарь, ёвтнесь, ломантне весе пижнесть, ансяк Уроз Кудонь эйкакшнэ мольсть састыне, верьга прянь кирдезь.&lt;br&gt;
Калмамо тарказо Стефаниянь эзь лиядо, яла теке тензэ тейсть калмо тетянзо ды аванзо ютксо Варшава ошонь Евреень калмазырьсэ (уч. 64, ряд 1). Януш Корчаконь ды Стефания Вильчинскаянь кеврунгонь пусмо ашти Вармань Пандо прясо, Иерусалим ало.
1947 иестэ Стефания Вильчинскаянень куломадо мейле ульнесь максозь сиянь Паро Тевень Крёст.
2004 иестэ Варшаво ошсо нолдазель книгазо «Вал эйкакштнэнень ды тонавтыцятненень».
2005 иестэ Польша масторсо нолдазельть зярыя ловномапусмот, конасонть сёрмадозель Стефаниянь эрямодонзо.
Бардеёв ош

Ба́рдеёв (, укр. Бардіїв, , ) — апек покшке ош Словакия Масторонь чилисемаёно. Эрицятнеде — малав 32 тёж. ломанть.
Историязо.
Ошось васенцеде лецтязь 1247 иестэ Белы IV мадьяронь инязоронть грамотасо. Сонзэ путызь-стявтызь немецень колонисттнэ. 1376 иестэ Людовик I Ине каясь ошонтень олячинь инязмасторонь ош лем. Те шкастонть ушодовсь ошонть кепедямонзо XVI пингенть видс, сестэ ошонть лангс каявтовсть эрява кодат ормат, тортингеть, паломат.
Омбоце мирэнь торгингенть мейле Чехословакиянь вийкирдийтне кармасть ошонть кепедстявтомонзо. Ютавтозь ульнесь индустриализациясь, ламо историянь кеврунгот ды таркат ульнесть ожкстомтозь-ванстовозь. 1986 иестэ ошонтезь максозь Европань казне тень кисл ды ульнесь топавтозь ЮНЕСКО-нь Весемирэнь икеленьшкинемань () тешкставксонтень.
Бардеёванть лия ошонь лангс а молемась мейсэ: эрицтнень нилеце пельксэсь ортодокст ды униатт.
Смелев, Ванда

Ванда Смелев (Монтлак) (; 1918–1976) — поляконь математикань коряс логикекс (евреень раськень ломань), конась васенцекс кемекстызе абелень вейсендявксэнь, васенце порядкань содамочинзэ ("рузкс теории первого порядка абелевых групп").
Эрямозо.
Ванда Монтлак чачсь чадыковонь 5 чистэ, 1918 иень Варшава ошсо. Прядызе тонавтнеманзо 1935 иестэ ды венчась, лемензэ полавтызе Смелев лангс. Секе иестэ кармась тонавтнеме Варшавань университетсэ, косо сон тонавтнесь логика Адольф Линденбаум, Ян Лукашевич, Казимир Куратовски ды Альфред Тарскинь кедьсэ. Сон важодсь кочксемань аксиомань лангсо (англ. axiom of choice), важодемась лоткавтозель 1939 иестэ Польша масторонть лангс каявтомасо.
Смелев кармась модань онксницякс Омбоце Весе Масторонь Войнань шкане, секе марто сон эзизе кадо важодеманзо: сон тейсь эсензэ процедура решениянь кочкамосо, конась ладязель квантонь ве ёнов айгемасо абелень вейсэндявксонь теориясо.
Польша масторонь олячив лисемадо мейле, кармась важодеме [[Лодзь[[ Университетсэ, конась панжозель 1945 иень панжиковсто. 1947 иестэ нолдазель конев лангсо сонзэ кочксемань аксиомазо, тензэ макссть магистрань степень Варшавань Университетстэ ды сон тусь тов эрямо ды важодеме прявт лездыцякс.
1949 ды 1950 Смелев сакшнось [[Калифорния]] Университетэв, [[Бёклей]], косо [[Тарски]] важодсь шкань таркасо Польша масторстонть чиемадо мейле войнань шкане. Тарски лездась тензэ идемс Бёклейсэ Докторонь лем. Диссертациясо ванновсть сонзэ важодеманзо абелень вейсэндявкстнэнь коряс . Журналсо нолдамодо икеле 1955 иестэ [[Тарски]] кармавтызе Смелевень сёрмадомс одс важодеманть ансяк сонзэ, Тарскинь, арифметикань функциянь теориянть терминэнзэ тевс нолдазь. Тень кувалт [[Соломон Феферман]] лемдизе нолдазь важодеманть «а ловновицякс». Шкань ютазь [[Эклоф]] ды [[Фишер]] (1972) кемекстызь омбоцеде Смелевень важодеманть стандартонь теориянь коряс.&lt;br&gt;Варшавав велявтомадо мейле важодсь профессоронь лездыцякс. Сонзэ мелензэ велявтсть геометриянь юртнэнь ёнов. [[Кароль Борсук]] марто нолдась тень коряс сёрмадовкс 1955 иестэ (ютавтозь англань кельс 1960 иестэ) ды лия [[монография]], конась нолдазель куломадонзо мейле 1981 иестэ ды 1983 иестэ англань кельсэ.
Конёв лангсо нолдавксонзо.
[[Category:Польшань математикть|С]]
Ольманонь нупоньчейть

Ольманонь нупоньчейть () — покш Европасо верьце, вейкестэ-омбоцес ютыцят, алце нупоньчеень пурнавкст. Сынь вадрясто ванстовсть неень шкас, ды белорузонь пельксэнть теезь заказникть.
Эйстэдензэ.
Лембе-чивалгома ёнксось ашти Украинань модасо. Кинь ушманонь кородома таркатнень покшолмась ансяк 1 % весе покшолманть эйстэ. Малав 40 % таркастонть те панжадо нупоньчейть, конат нупоньсэ пештязь ды тия тува касыця килейнесэ. Улить ютковаст чуваронь усият, косо касты пичень ды лопанькондят вирь. Нупоньчеень вирьтнесэ велтязь малав 50 % заказникень модась. Нупоньчейтнень башка вастневить коське пичень вирьть ды дубрават.
Ольманонь нупоньчейтне аштить Припять леенть витьчирень чудемасанзо — Ствига ды Льва лейнтнень, меельцесь пры Ствигас заказникенть пелеве-чивалгомасо. Теде башка Ствигас прыть знярые ташто мелиоративной каналт, конатат ульнесь путозь-стявтозь XX пингень ушодомсто. Неень шкасто сынь пельсяжазь, ансяк тунда эйзгаст нупойчетнестэ ведесь лиси. Льва леенть чудемазо пек нупоньчеевикс. Пелевеёно улить авто эрькеть — Покш ды Вишка Засоминнае, конань покшолмаст малав 100 гектарт. Лия 23 (ловома вал)|23 эрькетне вишкинькат — саезь 0,5 - 5 видс гектарт. 
41-це авиациянь полигонось (Мерлинской).
1960-це иетнестэ Ольманонь нупоньчейтнесэ ульнесь теезь 41-це авиациань полигонось (Мерлинской), конанть лангсо ульнесь бомбаньёртнеманть ёрокчись ютавтневсь. Знярые эрямо таркат тень коряс ульнесь тестэ лияв проводязь. Тесэ эрицятне кармасть кортамо, келя радиациань покшолмась тесэ нупоньчейтнень таркатнева кармась касомо Чернобылень АЭС-нь янгомадонть икеле.
Флорась ды фаунась.
Фаунась нупоньчейтнесэ максови 151 видт нармунтьсэ, 25 эстэст тонгозь Белорузиянь Якстере Книгас.
Ольманонь нупоньчейтнесэ эрить (10-20 %) белорузонь саколтомо покш пря коршонть, тесэ пизест теить сувозейтьгак, сынст ламочист Полесьясо пек аламо.
Не модатнесэ вастневить ловсотриця 26 видт, 3 эйстэст тонгозь Белорузиянь Якстере Книгас. Аволь умонь шкас тесэ ульнесь европань ведьпача (Mustela lutreola) — те видэсь Европасо куломань песэ ашти. Ствига ды Льва лейтнень чудемасо вадрясто эри Выдра (Lutra lutra).
Тесэ касты 687 видт Касыкст, 12 эйстэст тонгозь Белорузиянь Якстере Книгас.
Шайтянонь ош

«Шайтянонь ош» (, ) — Сербиянь пелечиёнкссо Радан пандо прясо ош, Куршумлия ошонть эйстэ лембе-чилисимав 27 вайгельбень туро, пертьпельксэнь (природной) содавиксэв тарка.
Те кевень 202 палманть, конатнень сэрест 2 метрасто саезь пачколи 15 метрас, . средней эчкелмаст 1 метра, прясост аштить кевень блокт, конатнень сталмост тарги мик 100 кг. Палмантне теевст сынсь, вармадо лазновома вельде. Те таркасонть улить кавто лисьмапрят: Шайтянонь ведь ды Шайтянонь лисьма, конат вельть минерализовазь (15 г/л-эс), мезенть эйстэ маласо касовкстнэ чурот (те самай вармадо лазновомань тувталось).
Теевксэнть лия ёнов амолемазо тосонь эрицятнень мельсэ-превсэ раштась ламо сумборя легендат, конатнень коряс мейле лемдизьгак «Шайтянонь ошокс». Тезэнь сакшныть туристт, седе ламо экскурсиятне ютавтовить веть. .&lt;br&gt;
1959-це иеcтэ «Шайтянонь ошонтень» макссть ванстома (охранной) статус, 1995-це иестэ Сербиянь правительствась макссь тензэ пертьпельксэнь памятникень статус. 2002-це иестэ ЮНЕСКОсь совавтызе Всемирной наследиянь объектэнь икелепелень (предварительной) спискас.
Сербиянь велень хозяйства

 
Сербиясо велень хозяйствась нейгак каднови сербской экономикань эрявикс пельксэкс, экспортонь иень потенциалозо 12 млрд. еврот. . Весемезэ сельскохозяйственной угодиянь таркась 6,12 млн. гектардо ламо. . Сельскохозяйственной производствась седе парсте аравтозь пелевеёнксонь Сербиясо Среднедунайской алка таркань (низменностень) рашты модасонть ды Сава, Дунай, Морава лейтнень чирева обедъёнксонь лайметнесэ. Велень хозяйствась лавшомгадсь 1948-це иестэ саезь, зярдо эйсэнзэ котьмасть эрицятнеде колмо нилеце пелькст, ней – ансяк вейке нилеце пелькс. .
Анокстамо (производства).
Сербия нолды велень хозяйствань эрьва кодат ярсамопельть (продуктат): ямкст, фруктат, эмежть. Весемесь те теи ВВП-нь ды экспортонь покш пельксэнть. Мирсэнть-масторсонть Сербия ашти омбоце таркасо инзеень кастомань коряс (84 299 метрической тоннат, васенце таркасонть – Россия) ды торлань (сливань) кастомань коряс (146 776 метрической тоннат, васенце тарканть саи Китай). Масторось истя жо касты ламо кукуруза (6 158 120 метрической тоннат, мирсэнть 32-це таркасо) ды товзюро (2 095 400 метрической тоннат, мирсэнть 35-це таркасо). Ламбамо якстерькаесь (2 299 770 метрической тоннат) ды чиньжарамось (454 282 метрической тоннат) саты эстензэ, кадовиксэсь экспортировави: сахоронь малав 180 000 тоннат ильтеви Европейской союзс.
Винат.
Сербия виноградниктне занить малав 70 000 гектарт, виноградтонть иезэнзэ кастови малав 425 000 тоннат. Сербия сови винань теиця сехте покш мастортнэнь юткс.
Сехте содавикс винанзо: Belgrade Seedless, Prokupac, Sauvignon, "Italian Riesling", Cabernet, Chardonnay, White и Red Burgundy, Hamburg, Muscat, Afus Ali, Vranac, Tamjanka, Krstac, Smederevka и Dinka.
Фруктат.
Фруктань ферматне занить Сербиясо модань 310 000 гектарт.&lt;br&gt;
Фруктань анокстамонь покшолматне (объёмтнэ) тоннасо:&lt;br&gt;
Умарь 178 713&lt;br&gt;
Винань марь (виноград) 263 419&lt;br&gt;
Персик 53 894&lt;br&gt;
Дуля 39 112&lt;br&gt;
Торла (слива) 391 485&lt;br&gt;
Инзей 70 320&lt;br&gt;
Атямарь 74 656&lt;br&gt;
Компаният.
Fresh&amp;Co, фруктасто нолань (соконь) теемань коряс Юго-восточной Европасо сехте покш компаниятнестэ вейкесь, рядсек neXt компаниянть марто
Foodland, коень (традиционной) фруктовой продуктань кастома&lt;br&gt;
Nektar, фруктань кастыця компания&lt;br&gt;
Malina Produkt (First Fruit), фруктань кастыця компания&lt;br&gt;
Mondi Foods (Mondi Serbia), фруктань кастыця компания&lt;br&gt;
Бельцова, Александра Митрофановна

Александра Бельцова (; чачсь 1892-це иень эйзюрковонь 17-це чистэ — кулось 1981-це иень даволковонь 1-це чистэ) — латвиянь ды советэнь шкань артыця, «Рижская группа художников» ды «Зелёная ворона» - совиця.
Эрямопингезэ.
Александра Митрофановна Бельцова чачсь 1892-це иень эйзюрковонь 17-це чистэ, Сураж ошсо (нней Брянской область). Тетязо — Митрофан Бельцов.&lt;br&gt;
Сон тонавтни Пензенской артыцянь школасо (1912—1917).&lt;br&gt;
Персональной выставкат: Рига (1928, Роман Сута марто, 1962, 1972), Тукумс (1963), Ленинград (1972, 1973), Лиепая (1974), Юрмала (1977). Памятные выставки: Рига (1984), Лиепая и Мадона (1985), Валмиера (1986).
Содавиксэкс тевт: «Белая и чёрная» (1925), «Портрет Аустры Озолини-Краузе» (1927), «Теннисистка» (1928).
Калмазь Рига ошсо вирень калмозэрьсэ.
Кудораськезэ.
Мердезэ, Роман Сута — артыця; &lt;br&gt;
Тейтерезэ, Татьяна Сута — искусствовед; &lt;br&gt;
Нуцьказо, Инга Сута — музыкант.&lt;br&gt;
Вайдере, Инесе

Инесе Вайдере (, чачсь 1952-це иень таштамковонь 3-це чистэ, Елгава) — латвиянь вийкирдий ды экономист (Dr. oec), депутат.
Скулме, Джемма

Дже́мма Ску́лме (; советэнь шкань — Джемма Оттовна Скулме, чачсь 1925-це иень таштамковонь 20-це чистэ) — советэнь шкань ды латвиянь артыця. Латвиянь ССР-нь раскень артыця (1976). СССР-нь государственной премия лауреат (1984).
Эрямопингезэ.
Джемма Скулме чачсь 1925-це иень таштамковонь 20 чистэ Рига ошсо (Латвиясо).
Кудораськезэ.
Тетязо — Отто Скулме (1889—1967). &lt;br&gt;
Авазо — Марта Лиепиня-Скулме (1890—1962). &lt;br&gt;
Васенце мирдезэ — Артур Димитерс, артист (1915—1986). &lt;br&gt;
Цёразо — Юрис Димитерс (1947), артыця-плакатист.&lt;br&gt;
Омбоце мирдезэ — Оярс Густавович Аболс, артыця (1922—1983). &lt;br&gt;
Тейтерезэ — Марта Скулме (1962).&lt;br&gt;
Эзера, Регина

Регина Эзера (Регина Робертовна Киндзуле) (, чачсь 1930-иень ацамковонь 20-це чистэ — кулось 2002-це иень аштемковонь 11-це чистэ) — латвиянь сёрмадыця, Латвиянь ССР-нь культурань заслуженной важодиця (1974), 
Латвиянь ССР-нь раскень сёрмадыця (1981 ие). Кавалер Ордена Трёх Звезд IV степени.
Эрямопингезэ.
Регина Эзера чачсь 1930 иень ацамковонь 20-це чистэ Рига ошсо.
Прядызе Латвиянь государственной университетэнть историко-филологиянь факультетэнть (1955). Важоди «Рionieris» газетасо (1954 ие—1957 ие). Васенцэ публикациязо — ёвтнема «Pat īkšķis nelīdzēja» эйкакшонь журналсэ «Bērnība» ("Эйкакшпинге"), лемполавкс - Эзера (, ), (1955) . Васенцё книгазо — ёвтнемань пусмозо «Un ceļš vēl kūp» (1961 ие). 
Кудораськезэ.
Васенце мирдезэ - Екаб Ласенберг;&lt;br&gt;
Омбоце мирдезэ - журналист ды ютавтыця Чеслав Киндзулис (Česlavs Kindzulis);&lt;br&gt;
Колмо тейтерезэ: Инесе, Илзе и Айя.&lt;br&gt;
Скалбе, Карлис

Карлис Скалбе (; чачсь 1879-це иень сундерьковонь 7-це чистэ – кулось 1945-це иень чадыковонь 14-це чистэ) — латвиянь сёрмадыця ды вейсэнь тевень ветий.
Эрямопингезэ.
«Jaunākās Ziņas» газетасо – литературной отдел прявтокс (1920—1940), 
«Piesaule» (1928—1935) ды «Latvju Mēnešraksts» (1942—1944) - прявтокс.
Кулось 1945-це иень чадыковонь 14-це чистэ Стокгольм ошсо.
Залите, Мара

Ма́ра За́лите (; чачсь 1952-це иень даволковонь 18 чистэ) — латвиянь валморонь сёрмадыця, драматург ды общественной деятель. 
Эрямопингезэ.
Прядызе Латвиянь государственной университетэнть филологиянь факультетэнть (1975 ие). Латвийянь Раськень библиотекарь ветикурос совиця, (.
Шкиниманзо.
Произведениянзо ютавтозь: рузонь, англань, шведэнь, французонь, эстэнь,белоруссонь, грузинэнь, казахонь, киргизонь, туркменэнь, италиянь кельтнес.
Казнеть.
«Посвящение» моронть валтненьгис ульнесь казязь «Autortiesību bezgalības balvu 2017» пелькстамосонть, сон ульнесь марсель телепачтямосо, радио ды лия таркава Латвиясо ды Германиясо
Кулиг, Иоанна

Иоанна Кулиг (; чачсь 1982-це иень аштемковонь 24-це чистэ, Крыница-Здруй) — польшань сцена лангсо налксиця ды морыця.
Эрямопингезэ.
Иоанна Кулиг чачсь 1982 иень аштемковонь 24 чистэ Крыница-Здруй ошсо, Малопольскоень воеводствасо, Польшасо.
Умер, Магда

Магда Умер (, покшоемезэ: Małgorzata Magda Umer Przeradzka; чачсь 1949-це иень ожоковонь 9-це чистэ Варшавасо) — польшань морыця, сцена лангсо налксиця, сценарист, режиссёр, пианинасоналксий.
Дискографиясь.
• 1973 Magda Umer&lt;br&gt;
• 1977 Dedykacja&lt;br&gt;
• 1991 Koncert&lt;br&gt;
• 1995 Gdzie ty jesteś&lt;br&gt;
• 1995 Koncert jesienny&lt;br&gt;
• 1995 Wszystko skończone&lt;br&gt;
• 1999 O niebieskim, pachnącym groszku — Złota Kolekcja&lt;br&gt;
• 2003 Kołysanki utulanki&lt;br&gt;
• 2008 Koncert sprzed lat&lt;br&gt;
Фильмографиясь.
• 1969 Piąta rano&lt;br&gt;
• 1980 Pałac&lt;br&gt;
• 1987 Weryfikacja&lt;br&gt;
Факт эрямосто.
Магды Умерэнь лялязо (леля сонзэ тетянзо Эдвард Хумерэнь) — Адам Хумер, 1944—1955 иетнестэ () офицер. Сон ульнесь пек кежей ломанекс, ды ульнесь 1994 иестэ ульнесь судязь наргямотнень кис. Ламоксть, Умерэнь лемдясть Магда Умерэнь тетякс, те сонзэ пек ацерьгалекшнесь:
Чверчакевичова, Люцина

Люцина Чверчакевичова ("полякокс ёвтави кода": [luˈt͡sɨna t͡ɕfʲert͡ʂakʲeviˈt͡ʂɔva]) (чачсь 1829 даволковонь 26 чистэ — кулось 1901) — Польша масторонь сёрмадыця, куляньсёрмадей ды пидемакнигань сёрмадей. 
Люцина Чверчакевичова чачсь Варшава ошсо, содавикс раськесэ - фон Бакман раськесэ. 1858 иестэ сон нолдызе эсензэ васенце книганзо  - «Вейкине практикань ламбамонь ды кудонь запасонь пидема-теема лувонь пусмо» ("полякокс «Jedyne praktyczne przepisy wszelkich zapasów spiżarnianych oraz pieczenia ciast"»). 
Сон сёрмадсь кода эсензэ пидемань лув лангс неждезь, истя жо сёрмадсь 17 ды 18 пингень пидема лувтнэде, конатнеде кармась содамо польской шляхтань ледснема книгасто. 1860 иестэ нолдась лия пидемакнига «365 обидт 5 злотань питнесэ» ("полякокс «365 obiadów za pięć złotych»"). 
1865 иестэ саезь сон кармась ветямо эсь сёрмадовкс  “Bluszcz” журналсо: пидемадо ды оршнемадо. Тейнесь вейсэнь тевть  Kurier Warszawski кулялопанть марто - сехте содавикс Варшавань кулялопась се шкане.
1870 иетнестэ нолдась зярыя пидема, урядамо ды цецянь озавтома книгат. Сон кармась тердеме ламо содавикс ломанть эсь салононтень, конанть кирдсь Кролевска,3 куросонть. Сонзэ инжетне ютксо ульнесть се шкань содавикс сёрмадыцят ды журналистт, саемга Болеслав Прус.
Сёрмадовксонзо теизь сонзэ сехте содавиксэкс Польша масторсто сёрмадыцякс. 1924 иес книганзо нолдазельть 23 кирда, миезельть 130 000 ламо копият эрьва кодамо масторсо. Те ульнесь дэ ды до вейсэ саезь седе ламо. Тень коряс ламо «серьёзной» сёрмадыцятне нарьгасть лангсонзо.
Покш сталмонзо (130 кг седе ламо) ды каштанчинзэ кувалт тензэ кармасть мереме «Ćwierciakiewiczowa», косо ćwierć полякокс «вейке нилецестэ, цетверть». Ломантненень пек вечкевсь те од лемесь, энатой неень шкане кой-конасо сёрмадовкссо яла вастневи.
1875 иестэ саезь Люцина алтызе прянзо эрьва иестэ тейтерьаванень “Kolęda dla Gospodyń” нолдавксонтэнь  . Те ульнесь ковкерькс, конасонть сёрмалесть пидема лувт, нурькине сёрмадовкст, валморот ды теде башка тейтерьавань кочксема правадо.&lt;br&gt;
Сон кулось Варшава ошсо ды калмазь Протестант-Реформатской Калмазырьсэ Варшавасо.&lt;br&gt;
Культурасо ледснематне.
W 2018 roku nakładem Wydawnictwa Literackiego ukazała się biografia Lucyny Ćwieczakiewiczowej "Pani od obiadów. Lucyna Ćwierczakiewiczowa. Historia życia" autorstwa Marty Sztokfisz.
Цалигопулу, Элени

Элени Цалигопулу ) чачсь 1963-це иень чадыковонь 11-це чистэ — грециянь морыця.
Сакеллариу, Рита

Рита Сакеллариу (; чачсь 1934-це иень ожоковонь 22-це чистэ, Сития, Крит — кулось 1999-це иень умарьковонь 6-це чистэ, Афины) — грециянь морыця.